પોલીસ કમિશનરે સાવચેતી માટે યોગ્ય અંતર જાળવી કરડાકીથી પૂછપરછ કરી. દિનીયાને આખી વાતની ‘સિરિયસનેસ’ સમજાઈ અને તરત જ શક્ય એટલા મંદ અવાજે ‘પોપટની જેમ’ બધું જ ખુલાસાવાર બોલી ગયો. હવે ચકિત થવાનો વારો પોલીસ કમિશનરનો હતો. એ આખી પરિસ્થિતિ પામી ગયા અને ખડખડાટ હસવા માંડ્યા અને પછી ડાઘિયાની પાસે આવી ધબ્બો મારી બોલ્યો, ‘અલ્યા યમ, તેં તો મોડી રાત્રે આખા ગામને ટેન્શનમાં નાખી દીધું છે યાર. મારા દીકરાએ ફેસબુક લાઇવમાં તારો વિડિયો જોયો અને મને જગાડી એ દેખાડ્યો એટલે હું જાતે તપાસ કરવા દોડી આવ્યો.’ પછી તો પોલીસ કમિશનર દિનીયા ડાઘિયા યમને જાતે પોતે ઘરે મૂકી ગયા અને ડાઘિયો રાતોરાત સોશિયલ મીડિયાનો સ્ટાર બની યો.